Document ID: /roh_data/filtered/fineweb-2-filterrobots_roh.jsonl.gz/30909

«Nus nu vulain stuvair gnir cun iniziativas»
La società Anna Florin ha invidà ad üna guida da cumün tras Guarda. Quista jada nu staivan las perlas architectonicas i’l focus, dimpersè la mancanza da prümas abitaziuns per indigens. A man da l’exaimpel Guarda han Flurina Badel e Riet Fanzun declerà pussiblas masüras cunter ils svilup negativ.
Flurina Badel (in cotschen) ha dat üna survista da la situaziun da viver a Guarda (fotografia: Martin Camichel).
Passa 70 interessadas ed interessats s’han chattats in sonda davomezdi a Guarda sül Plazzet. Sper commembers da la società Anna Florin sun eir blers indigens, proprietaris da seguondas abitaziuns e giasts rivats sü Guarda. ...